
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 59
                                                               din 14 martie 2023
privind aprobarea unui acord de parteneriat între U.A.T. Municipiul Sighişoara, în calitate de Partener și Agenția pentru Dezvoltare Regională Centru, în calitate de solicitant în cadrul POAT și Lider de parteneriat (Partener 1) pentru realizarea proiectului ”Sprijin la nivelul Regiunii Centru pentru pregătirea de proiecte finanțate din perioada de programare 2021 - 2027 pe domeniile mobilitate urbană, regenerare urbană, centre de agrement/baze turistice (tabere școlare), infrastructură și servicii publice de turism, inclusiv obiectivele de patrimoniu cu potențial turistic și infrastructură rutieră de interes județean, inclusiv variante ocolitoare și/sau drumuri de legătură”
Consiliul Local al Municipiului Sighișoara,  întrunit în ședință extraordinară,
Luând act de proiectul de hotărâre, înregistrat cu nr. 8.651/03.03.2023 şi la Consiliul Local Sighișoara cu nr. 9.745/10.03.2023, de referatul de aprobare, înregistrat cu nr. 8.652/03.03.2023 al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de adresa Agenției pentru Dezvoltare Regională Centru nr. 4.189/06.02.2023, înregistrată la Municipiul Sighișoara cu nr. 4.895/07.02.2023, cu referire la condițiile de contractare a fișei de proiect ,,Regenerare urbană a centrului istoric al Sighișoarei – patrimoniu mondial UNESCO” – listă de rezervă 5D;

Văzând adresa Agenției pentru Dezvoltare Regională Centru nr. 5.823/16.02.2023, înregistrată la Municipiul Sighișoara cu nr. 6.748/20.02.2023, adresă prin care se solicită aprobarea Acordului de parteneriat până cel târziu în data de 15.03.2023, precum și transmiterea unor documente;

Având în vedere prevederile Legii nr. 273/2006 privind finanţele publice locale, cu modificările şi completările ulterioare, prevederile Legii nr. 98/2016 privind achiziţiile publice, cu modificările și completările ulterioare, precum şi prevederile Hotărârii de Guvern nr. 907/2016 privind etapele de elaborare şi conţinutul - cadru al documentaţiilor tehnico - economice aferente obiectivelor/proiectelor de investiţii finanţate din fonduri publice, cu modificările și completările ulterioare;
Având în vedere Raportul de specialitate al Serviciului Achiziții, Investiții, Fonduri Europene, înregistrat cu nr. 8.655/03.03.2023, prin care se propune aprobarea unui acord de parteneriat între U.A.T. Municipiul Sighişoara, în calitate de Partener și Agenția pentru Dezvoltare Regională Centru, în calitate de solicitant în cadrul POAT și Lider de parteneriat (Partener 1) pentru realizarea proiectului ”Sprijin la nivelul Regiunii Centru pentru pregătirea de proiecte finanțate din perioada de programare 2021 - 2027 pe domeniile mobilitate urbană, regenerare urbană, centre de agrement/baze turistice (tabere școlare), infrastructură și servicii publice de turism, inclusiv obiectivele de patrimoniu cu potențial turistic și infrastructură rutieră de interes județean, inclusiv variante ocolitoare și/sau drumuri de legătură”;

Având în vedere amendamentul formulat și prezentat în plenul şedinţei extraordinare a Consiliului Local Sighişoara de către domnul consilier local și viceprimar Burghelea Bogdan - Ioan, amendament însuşit şi votat de către toți membrii Consiliului Local Sighişoara;
Având în vedere avizele favorabile ale tuturor comisiilor pe domenii de specialitate;          
În temeiul art. 129 alin. (1), alin. (2) lit. „b” și „e”, alin. (4) lit. „e” şi „f”, alin. (9) lit. „a” și alin. (14), al art. 139 alin. (3) lit. „e” și „f” și al art. 196 alin. (1) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

    H O T Ă R Ă Ş T E:

Art. 1. (1) Se aprobă încheierea Acordului de parteneriat între U.A.T. Municipiul Sighişoara, în calitate de Partener și Agenția pentru Dezvoltare Regională Centru, în calitate de solicitant în cadrul POAT și Lider de parteneriat (Partener 1) pentru realizarea proiectului ”Sprijin la nivelul Regiunii Centru pentru pregătirea de proiecte finanțate din perioada de programare 2021-2027 pe domeniile mobilitate urbană, regenerare urbană, centre de agrement/baze turistice (tabere școlare), infrastructură și servicii publice de turism, inclusiv obiectivele de patrimoniu cu potențial turistic și infrastructură rutieră de interes județean, inclusiv variante ocolitoare și/sau drumuri de legătură”, conform Anexei având nr. 5.823/13.03.2023, care face parte integrantă din prezenta hotărâre.

(2) În vederea îndeplinirii scopului acordului de parteneriat, Municipiul Sighișoara își asumă realizarea în termenul impus pentru finalizarea proiectului a documentației la nivel de elaborare Studiu de Fezabilitate. După finalizarea etapei de elaborare a Studiului de Fezabilitate și însușirea acestuia în Consiliul Local, se va iniția procedura de achiziție pentru faza Proiect Tehnic.

Art. 2. Se împuternicește Primarul Municipiului Sighișoara, domnul Sîrbu Ioan - Iulian, să semneze Acordul de parteneriat, aprobat potrivit art. 1 din prezenta hotărâre.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Achiziții, Investiții, Fonduri Europene, Biroul Buget, Contabilitate, Salarizare – Direcția Economică și Direcția Arhitect Șef din cadrul Municipiului Sighișoara.

Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,

  

        Moiseș Florian Dan              
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcția Arhitect Șef;
  2 ex. Serviciul Achiziții, Investiții, Fonduri Europene;
  1 ex. Biroul Buget, Contabilitate, Salarizare – Direcţia Economică;

  1 ex. Agenția pentru Dezvoltare Regională Centru.
11 ex.  

B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 59/14.03.2023

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


